جمهورباشقانی رجب طیب اردوغان، سوریه‌ده فرات چایینین دوغوسون‌داکی ترور هدفلرینه بیر نئچه گون ایچری‌سین‌ده عملیات باشلادیلاجاغینی دئدی.
بئش تپه میللت کنگره و مدنیت مرکزین‌ده دوزنلنن تورک ساوونما صنایعی ذیروه‌سین‌ده ایشتیراک ائتدی.
بورادا چیخیشین‌دا سوریه‌ده باش وئره‌ن پروسه‌لری دیرلندیره‌ن اردوغان،
سوریه‌نین قوزئیی بیزیم گونئییمیز. ترور دهلیزینی اورادا اینشا ائتمه‌نین چاباسی ایچینده‌دیرلر. بیز، بونلار تروریستدیر دئییریک، بیزیم استراتژیک اورتاقلاریمیز، باش‌دا آمریکا بیرلشیک دؤولتلری اولماقلا بونلار تروریست دئییل دئییر. بونلار (یپگ) پ‌کاکانین یان قوللاری‌دیر، بوتون اثباتلار اورتادا" دئدی.
سوریه‌نین قوزئیینده بؤلوجو ترور هؤرگوتو یپگ/پ‌کاکا ایله بیرلیک‌ده حرکت ائد‌ن آمریکایا تپکی وئره‌ن اردوغان،
"سیز بیزیمله نیه حرکت ائتمیرسینیز دا گئدیب اونلارلا حرکت ائدیرسینیز؟ منبجده هله ده نتیجه آلمامیشیق. سایین باشقان (دونالد ترامپ)، دئییر کی ۳۰ گون‌ده بونلارین هامی‌سینی تمیزله‌یه‌جییک. گؤره‌جییک. آرزو ائدیریک کی تمیزله‌سینلر" ایفاده‌لرینی ایشلتدی.
اردوغان، آمریکانین منبجین یپگ/پ‌کاکا عنصورلارین‌دان تمیزله‌نمه‌سی قونوسون‌دا اینکاری مومکون اولمایان بیر اویالاما تاکتیکی تطبیق ائتدیگینی و هله ده بو تاکتیکی تطبیق ائتمک‌ده اولدوغونو بیلدیردی.
"آمریکالیلار اوزوموزه قارشی مثبت دانیشمالارینا باخمایاراق، داعشه قارشی بؤلوجو ترور هؤرگوتونون عنصورلارینی ساحه‌یه سورمه‌گی ترجیح ائتدی" دئیه‌ن اردوغان،
"سون اولاراق ۳۰ مین تروریست بؤلگه‌ده تعلیمه آددیملارینی آتماغا باشلادیلار. دئییرلر کی، یوخ، بئله بیر شئی. بوتون دونیا مئدیاسی بونو معین ائتمیش‌دیر. هامی‌سینین الین‌ده بو معلوماتلار وار. نه ائتدیینیزین فرقینده می سینیز­؟  (آمریکا) بؤلوجو ترور هؤرگوتو ایله اولان ایلیشکیلرینی هر گئچه‌ن گون داها دا ایر‌لی آپاردیلار، حتی بیرلیک‌ده اونلارین چاپیتلارینی ساللاییرلار. کیمینله یان یانا؟ اؤز بایراقلاری ایله او چاپیتلار یان یانا. اورتاق گزمه، اورتاق تعلیم مرحله‌سینه قدر گتیردیلر بو ایشی" شکلین‌ده دانیشدی.
"فیرات چاینین دوغوسو ایله باغلی خاویاریلاریمیزی ائدرکن عینی زامان‌دا حاضرلیقلاریمیزی دا بیتیردیک" دئیه‌ن اردوغان،
"سوریه‌ده آرتیق داعش دئیه بیر تهدید یوخدور. بو، بیزیم اوچون بیر ناغیل‌دیر. فراتین دوغوسونو بؤلوجو  ترور هؤرگوتون‌دن قورتارمایا یؤنلیک عملیاتیمیزا بیر نئچه گون عرضین‌ده باشلایاجاغیمیزی ایفاده ائدیریک" دئدی.
